Miriana jgħoġobha ħafna Daniel Testa u għaddilha messaġġ ta' awgurju.

"Hello Miriana.

Smajna li inti fan ta' Bay Breakfast u fan tiegħi.

Pero' ridt ngħidlek good luck kbira u anke mingħand Ylenia għall-Eurovision.

U good luck ukoll lill-parteċipanti kollha.

Good luck bid-diska tiegħek Rocket.

Nisperaw li tmur tajjeb ħafna.

Smajt ukoll li tixtieq li nagħmlu xi kanzunetta.

Meta tkun trid għidli u nirrangaw."

Daniel Testa jawgura lil Miriana Conte


current affairs, entertainment, television

Sarah hija omm Maltija li ftit jiem ilu ċemplulha minn Londra u qalulha li r-Reġina Eliżabetta II tixtieq tagħtiha unur għax-xogħol li qed tagħmel.

Sarah hija omm Jacob - iż-żagħżugħ magħruf bħala

Jacob kellu infezzjoni f'moħħu li kważi qatlitu.

Imma b'enerġija u kuraġġ enormi, ommu Sarah baqgħet miegħu sakemm bis-saħħa tal-kura, illum Jacob għaddielu u jgħix ħajja normali.

Imma r-Reġina ma tatx l-unur lil Sarah għal daqshekk biss.

Sarah timpressjonak l-aktar għaliex flok qagħdet bi kwietha d-dar, wara l-esperjenza li għaddiet minnha mat-tifel tagħha, waqqfet l-għaqda

L-iskop ta' din l-għaqda kien li tgħin u tagħti ispirazzjoni b'diversi modi lil min hu marid.

U wieħed minn dawk il-modi kienet li twettaq xewqa kbira ta' binha Jacob - dik li jiftaħ u jmexxi kafetterija.

Aħna tkellimna ma' Sarah li ftit jiem ilu rċeviet mir-Reġina nfisha l-unur imsejjaħ

li jirrikonoxxi x-xogħol tajjeb li jagħmlu n-nies fil-komunità fejn jgħixu.

Sarah ma' binha Jacob fil-kafetterija "Jacob's Brew" (Ritratt: Mark Zammit Cordina)

"Inħossni verament grata li rbaħt dan il-premju.

Mhux għax irċevejtu jiena personalment, imma għaliex ġew rikonoxxuti d-dedikazzjoni ta' familti u n-nies li dejjem appoġġjawna f'dak li qed nagħmlu," qaltilna Sarah.

Sarah mal-unur iffirmat mir-Reġina nfisha

Tgħidilna li l-premju, apparti li jagħti kredibbiltà lil NGO

, qed ifakkarha li qed twettaq il-missjoni tagħha b'mod tajjeb.

"Darba qaluli li kulma jiġri f'ħajjitna, jiġri għal raġuni.

Meta rnexxielna ngħaddu mill-maltempata ta' Jacob kont determinata li dik l-esperjenza nagħmilha r-raġuni għalfejn għandi nagħmel differenza," qaltilna.

"Kulma għamilna sar b'ħafna sagrifiċċji u kien hemm waqtiet meta ħassejna li se naqtgħu qalbna, però issa dan il-premju qed ifakkarni li mexjin fit-triq it-tajba u qed jimmotivani biex

niftaħ proġetti fil-futur li jgħinu lil dawk il-familji li qed jaffaċċjaw trawma

Sarah kienet qed tkellimna minn ġol-kafetterija tat-tifel tagħha

Għax iva, dik il-kafetterija li kienet il-ħolma ta' Jacob, irnexxielhom jibnuha wkoll, grazzi għal żewġ żviluppaturi Maltin tal-propjetà - Chris u Erskine - li semgħu b'din l-istorja ta' Jacob u ssieħbu fil-ħolma tiegħu u ommu u ddeċidew li mill-qligħ tal-kumpanija tagħhom - Best Deal Properties - jibnu l-kafetterija u jħallsu l-ispejjeż kollha biex jarmawha bl-aħħar teknoloġija.

Aħna tkellimna ma' Erskine wkoll.

"Introduċewni mal-familja ta' Jacob u qaluli bil-ħolma ta' Jacob li jixtieq ikollu ħanut tiegħu.

Il-binja kienet lesta, imma kienet vojta, u allura aħna ddeċidejna li nagħmlu x-xogħol kollu fuq ġewwa, għax dik hi l-linja tagħna," qalilna Erskine.

"Wieħed mill-akbar mumenti ta' sodisfazzjon li qatt kelli f'ħajti kien meta lestejnieha u ħarisa lejn it-tbissima fuq wiċċ Jacob u Sarah."

Illum il-ġurnata, Erskine u Chris huma tnejn mill-aktar żviluppaturi tal-propjetà mfittxijin f'Malta minħabba x-xogħol professjonali tagħhom fil-proġetti ta' kostruzzjoni li jagħmlu madwar Malta u Għawdex.

Jekk trid tkun taf aktar dwarhom u dwar ix-xogħol tal-Best Deal Properties, tista' tidħol fuq is-

sit tagħhom

, u anke fuq il-paġna ta'

Facebook tagħhom

Ara għalfejn din il-mara Maltija għadha kif irċeviet unur kbir mingħand ir-Reġina


It-tieġ ta' Christabelle u Jordan jinsab ftit xhur 'il bogħod u għamilna prova tagħha.

F'Xarabank Christabelle spjegatilna kif se titlef l-indipendenza tagħha fl-indipendenza.

Bla ma kienet taf, ippreparajna kollox, il-qniepen, il-mantell, it-tapit l-aħmar, il-kejk u l-bukkett!

U f'temp ta' ftit sekondi, għamilna prova tat-tieġ live f'Xarabank!

U Peppi pprepara poeżija qasira għal din l-okkażjoni:

Nilqa' magħna lil Christabelle u lil Jordan

li nnammra magħha

Hi se twiegħed li se tkun tiegħu

u hu se jwegħedha li jkun tagħha

Jordan kalm u frisk daqs ħassa,

hi f'ġisimha m'għandhiex kwiet

U hu jkun għadu kif se jibda,

u hi diġa' tkun lestiet

Imma t-tnejn f'ġirja sabiħa

u f'telieqa m'għandhiex ħin

ta' minn minnhom jirnexxilu

jħobb l-aktar lil xulxin

Għamilna prova għat-tieġ ta' Christabelle


Insellmu lil Jerome bil-poeżija li kiteb Peppi Azzopardi.

Jerome jiena ma nifhmekx

Kif saħħtek tmur għall-agħar

U xorta kont tmur tgħinhom

Lit-tfal ġewwa l-isptar

Kif kont titlob f'Ta' Pinu

Flok hekk titlob għal saħħtek

Kont titlob għal Puttinu

Jerom għid, kif tagħmilha

Jiena b'riħ u se jgħaddili

Flok nagħmel kuraġġ lilek

Inti tagħmel kuraġġ lili

Jerome spjegali naqra

Kif qatt ma gergirt f'xejn

Bqajt tfaħħar lill-Mulej

Kif inti l-eroj tagħna

Dagħodu tlaqt għal dejjem

Jew inti se tibqa' magħna?

Jerome se tibqa' magħna

Għax i-valuri tiegħek

Inġorrhom kullimkien

Insellmulek, Jerome


Daryl Aloisio huwa s-sewwieq tal-mutur li tilef ħajtu f'inċident bil-mutur it-Tnejn li għadda.

Waqt l-ewwel party ta' DJ Ryan Spiteri għal din is-sena twaqqfet il-mużika għal minuta biex jitfakkar Daryl.

Matul din il-minuta, in-nies preżenti xegħlu tip ta' dawl, u malli ntemmet din il-minuta ndaqqet id-diska famuża

L-Erbgħa li għadda, Ryan Spiteri qalilna kif il-kelma 'mewt' kienet waħda mill-kliem li qallu Daryl qabel l-inċident.

Araw din il-minuta silenzjuża hawn taħt:

BIL-FILMAT: Titwaqqaf il-mużika għal minuta biex jitfakkar Daryl


Cherylis ipproponiet lit-tfajla tagħha Kimberly biex tiżżewwiġha.

Cherylis, minn Dwett, tispjegalna kif kienu l-Italja meta pproponitilha.

"Ftehmna li ħa mmorru vaganza u kont ilni ngħid li rrid nagħmilha.

Sibt il-kuraġġ u pproponejtilha quddiem il-Fontana di Trevi."

U Kim tgħidilha iva!

Fuq is-sufan kellna magħna lil omm Cherylis li tgħidilna li tħobbhom kif tħobb lit-tnejn li huma.

"Meta jiġġieldu ma nżomm ma' ħadd.

Ma nistax nindaħal u noqgħod lura.

Inħobbhom lit-tnejn li huma."

Cherylis ipproponiet lil Kimberly biex tiżżewwiġha


Nickie De Fremeaux tistqarr li ma terġax tagħmel l-esperjenza li kellha matul il-kampanja għall-ħatra ta' Kap tal-Partit Nazzjonalista.

Waqt Xarabank, Nickie Vella De Fremeaux tgħid: "Ngħidlek le, ma nagħmilhiex.

Kien hemm ħafna stress fuq il-familja u kellna nagħmlu ħafna sagrifiċċji.

Jiena minn dejjem kont persuna pubblika, ngħin lin-nies bi bżonnijiet soċjali, nisa msawta imma l-kampanja kienet xi ħaġa negattiva minħabba dak li kienu qed jgħidu n-nies.

Però llum kburija li qiegħda hawn u li r-raġel tiegħi sar il-Kap tal-Oppożizzjoni.

Bħala persuna minn dejjem kelli opinjoni u se nibqa' ngħin lin-nies."

Meta mistoqsija x'ħasset ftit minuti wara l-ġurament tal-ħatra bħala Kap tal-Oppożizzjoni, Dr Vella De Fremeaux tgħidilna li kienet inkwetata fuq l-imġiba tat-tfal.

"Però għadni qed ngħix f'ħolma u lanqas naf x'laqatni," iżżid tgħid Nickie Vella De Fremeaux.

Spjegatilna li Adrian Delia kien jgħidilha li jrid joħroġ għall-politika.

"Kien jgħidli xi darba noħroġ għall-politika u jiena kont ngħidlu li jekk toħroġ, nitilqek.

Illum żgur li ma nitilqux avolja ħareġ għall-politika.

Meta l-Partit Nazzjonalista għadda minn żewġ telfiet kbar, għedtlu li huwa biss jista' jsalva l-Partit," tgħidilna Nickie Vella De Fremeaux.

Tispjega li ma kinitx taf li se jirbaħ l-elezzjoni għall-ħatra ta' kap tal-Partit Nazzjonalista.

"Kont mija fil-mija li se mmur lura d-dar u ngħix ħajja normali."

Dwar li l-għala għalqet Facebook, Nickie tistqarr li ma għalqitux minħabba l-politika.

"Għalaqtu meta Adrian iddeċieda li joħroġ bħala kandidati.

Bdejt nirċievi messaġġi ta' theddid fuq it-tfal u fuq ir-raġel, u ma flaħtx in-negattività.

Jiena kelli

u għedt m'għandix bżonn in-nies jgħiduli dawk l-affarijiet u għalhekk għalaqtu."

"Ma nerġax nagħmel l-esperjenza li għaddejt minnha fil-kampanja" - Nickie Vella De Fremeaux


Iċ-ċkejken Mason għandu marda serja u rari ħafna.

Meta Mason jorqod jinsa jieħu n-nifs u allura dejjem fil-periklu tal-mewt.

Ommu Daniela u missieru Malcolm qegħdin l-isptar l-Ingilterra ma' binhom għall-kura.

Ommu tirrakkonta x'ġara ftit minuti wara li twieled Mason.

"Jien ma indunajt b'xejn għax kont għadni taħt l-effett tal-loppju.

It-tobba indunaw.

It-tifel ġie blu u beda jiġġieled għal ħajtu għax kull darba li jorqod beda jinsa jieħu n-nifs."

Iżid jgħid Malcolm, "Indunajt li ġara xi ħaġa ħażina għax qaluli li jekk ikun kollox sew jagħtuni l-

wara kwarta u wara kwarta ma wasalx."

Daniela tistqarr, "Ħafna iebsa għax tipprepara kollox, ikollok kollox lest, id-dar qatt ma ħadtu u s'issa

għadu qatt ma ħareġ mill-isptar u lanqas jaf x'inhi l-ħajja ta' barra."

Mingħajr il-magni speċjalizzati fl-Ingilterra, Mason ma jistax jgħix.

"Fil-fond ta' qalbi jibqagħli xorta x-xewqa li jfiqli kompletament.

Naf li impossibbli imma xorta nitlob li xi darba jfiq kompletament.

Dik il-ħaġa ibni jorqod fuqi u rrid inqabbad din il-magna, inħossha bħal ħaġa li qed tifred il-

ta' bejnietna.

Nixtieq li xi darba ma jkollux bżonn dik il-magna u jkun jista' jorqod bħalna normali."

Biex isalvaw il-ħajja tat-tifel tagħhom omm u missier Mason kellhom imorru jgħixu l-Ingilterra u jistgħu jdumu sa 8 snin hemmhekk.

Immaġinaw kieku ma kienx hemm Puttinu.

"Puttinu huwa t'għajnuna kbira.

Meta konna qalb dak il-ġenn, sibna għajnuna kbira mingħandhom."

Nhar il-Ġimgħa l-Kbira f'Xarabank ftakar f'Puttinu.

Dan it-tifel Malti meta jorqod jinsa jieħu n-nifs


Il-kuġini ta' Brooke jibgħatulha messaġġ ta' awgurju mill-Awstralja.

Fil-programm lil Brooke tajnieh sorpriża u din tibda minn Josephine Zammit Cordina tiftaħ il-programm tagħha Waltzing Matilda.

"Insellmilkom u niltaqgħkom għal din l-edizzjoni tal-programm Waltzing Matilda.

Nistgħu ngħidu li permezz ta' dan il-programm inkunu nafu iktar dwar il-komunita' Maltija fl-Awstralja.

Intant nagħtu bidu għall-edizzjoni tal-lum b'dan is-servizz li ġej."

Pront pront jitfaċċaw il-kuġini tagħha u jgħidulha: "

Il-kuġini ta' Brooke jawgurawlha mill-Awstralja


Dan Marc Vlemmix.

Ta' 37 sena taqbdu l-

L-ewwel sintomi tfaċċaw f'idu.

"Idi x-xellugija bdiet tibbies u ma stajtx inċaqlaq sew is-swaba'.

Minn hemm bdiet il-problema.

Għamilt ftit riċerka l-isptar biex nara x'kienet il-problema imma ma sabu xejn.

Allura għedt li din se tmur waħedha imma ma marritx.

Minn id imbagħad timxi lejn id-driegħ u minn hemm marret lejn sieqi.

Il-vuċi tiegħi ġiet affettwata wkoll.

Imbagħad meta rajna hekk, għedna hemm xi ħaġa ħafna ħażina," jispjega Marc.

Ħames snin wara lil Marc jgħidulu li għandu l-

u din tibda tipprogressa.

"Bil-mod il-mod, il-

bdiet tieħu kontroll ta' ġismi.

Naħseb kien lejn l-aħħar tal-2012, meta kont bilqiegħda fuq is-sufan id-dar u ma stajtx niċċaqlaq u nqum iżjed beix nagħmel ħaġa, għedt li deċiżjoni waħda stajt nieħu; jew nagħmel xi ħaġa jew xejn."

Dak iż-żmien Marc kien direttur ta' kumpanija ta' żfin.

Minn hemm tiġih l-idea li jibda jiżfen u jibda jgħallem iż-żfin lin-nies morda bil-

e. U Marc iwaqqaf l-organizzazzjoni Dance for Health.

"Ġietni l-idea li ż-żfin jista' jkun is-soluzzjoni għalija.

Minħabba li kont imdawwar minn żeffiena li jipprattikaw kull filgħodu biex jagħtu prestazzjoni sabiħa kull lejla.

Allura ġietni l-idea li nuża ż-żfin biex nipprattika u hekk bdejt nagħmel.

L-ewwel lezzjoni li għamilt fl-istudio tiegħi kienet tal-għaġeb.

Mort għal din il-lezzjoni taż-żfin u fih tiġri xi ħaġa maġika," jistqarr Marc.

Marc jgħid li ż-żfin huwa mediċina.

"Minbarra l-mediċina, iż-żfin huwa t'għajnuna kbira u forsi mediċina biex tibqa' għaddej.

Għaliex kull filgħodu, naħdem fuq il-bilanċ tiegħi u nista' nżomm il-bilanċ tiegħu fuq sieqi, nista' naħdem fuq il-qagħda tiegħi, allura qed jgħinek fiżikament imma ż-żfin huwa iktar minn hekk.

Iż-żfin huwa wkoll forma ta' arti.

Hija espressjoni tal-emozzjonijiet tiegħek f'ambjent soċjali ma' nies oħra li għandhom l-istess problema li qed taffaċċja inti.

Allura m'għandek għalfejn tispjega xejn lil ħadd.

Huwa l-post fejn verament tista' tkun inti.

Iż-żfin huwa fiżiku, emozzjonali u soċjali.

Huwa kollox," itemm jgħidilna Marc.

Jekk ispirak, ixxerjah biex tispira lil ħaddieħor.

Muntaġġ: Andrew Borg Carbott

BIL-FILMAT: Ta' 37 sena taqbdu marda serja u jibda jiżfen


Sarah u Victoria, żewġ tfajliet li mardu bil-kanċer.

Ftit taż-żmien ilu ltqajna ma' Sarah.

"Għall-bidu ħadtha naqra bil-kbira.

Ovvjament ħa teħodha bil-kbira sakemm tidra imma qisni għamilt kuraġġ."

Fl-istess żmien sirna nafu lil Victoria.

"Missieri hekk miet.

Għaddieli.

Erġajt ħadt ħajti lura, bdejt naħdem, nagħmel affarijiet sbieħ li kulħadd iħobb jagħmilhom u erġajt imradt."

Għal Victoria u Sarah ma kinitx faċli.

Sarah tgħidilna, "

Ommi ħaditha ħażin.

Anke jien ħadtha ħażin.

Iktar minħabba xagħri ħadtha ħażin imma naf li ħa jerġa' jitla' fuqha.

Imma nixtieq nagħmel kuraġġ għax hawn affarijiet .

Mhux għax ġralek hekk, taqta' qalbek fuqha.

Trid tkompli tiġġildilha l-ħaġa.

Trid tagħmel kuraġġ u trid taċċetta u tħobb lilek innifsek mhux qisek iżżomm lura u toqgħod tistaħba.

Jiena xtaqt nidher biex ngħaddi l-messaġġ tiegħi:

Bint Victoria ta' 6 snin, il-ħin kollu taħseb fiha. "

It-tifla ż-żgħira taqsamli qalbi meta tgħidli, "Imma inti ħa tmut?"

U dik il-kelma ma niflaħhiex.

Ngħidilha, "Jiena ħa nibqa' miegħek għal dejjem."

U tgħidli biex nagħmlilha

Tiġi tiċċekkjani billejl biex tara jekk m'iniex

u dik tweġġagħni ħafna.

Però xorta mhux se naqta' qalbi.

Insejjaħ lili nnifsi suldata u

kbira, li hemm it-tfal li għandhom bżonni u ħa ngħix għalihom sakemm jikbru u jixjieħ.

Ftit ġimgħat ilu, fl-istess żmien Sarah u Victoria jingħataw l-aħbar.

"Ċempluli għar-riżultat.

Bdejt nitriegħed mill-ewwel u bdejt nistaqsi lili nnifsi, 'Tgħid tajbin?

Tgħid le?'

It-tabib qalli biex niġi għax iridu jkellmuni.

Ġiet ommi miegħi u bdejt ngħidilha, 'Min jaf.

Min jaf.'

Dħalt u qalli, '

Xħin qalli hekk infqajt nibki u nwerżaq.

Qalli, '

Jiġifieri fiqt.

It-tfal kienu l-iskola u bdejt ngħid, min jaf x'se jgħidu.

Għedtilhom, 'Fiqt.

Ħa nibqa' magħkom.

Żammejtha l-wegħda'," tgħidilna Victoria.

Sarah tgħidilna, "Ħadt gost li kkonfermali li kollox

Ommi wkoll ferħet għax ġiet miegħi.

Ħassitha se ttir bil-ferħ."

Bl-għajnuna t'ommhom dawn iż-żewġ tfajliet sabu l-kuraġġ biex jiġġieldu l-kanċer.

Victoria twassal messaġġ lil ommha.

"Ma grazzi ta' kulma tagħmel miegħi.

Taf kemm inħobbok.

Ħa nibqa' hemm ngħinek u inti tgħin lili, u l-iktar omm naħseb b'qalb tad-deheb għalija.

Grazzi ta' kollox."

U anke Sarah twassal messaġġ lil ommha.

"Ma nħobbok ħafna.

Minn qalbi qed ngħidlek.

Għalkemm niġġieldu, taf jien dejjem hawn għalik."

Nhar il-Ġimgħa l-Kbira f'Xarabank ftakar f'Puttinu.


Omm Petra għaddiet minn kanċer iżda matul din il-marda baqgħet pozittiva.

F'Xarabank, Petra tgħidilna li dak kien iż-żmien li ma kienx faċli.

"Hija l-persuna li l-iktar li nħobb u li tiġi darba fost oħrajn u tgħidlek, 'Għandi boċċa.

Ejja ħossha għax qed inħossha iebsa,' mhijiex faċli.

F'moħħok tibda taħseb li jista' jkun kanċer.

Xħin jiġu u jgħidulek li kanċer imbagħad tikkontrolla.

Imma tant hi kuraġġuża li bla ma trid tagħmillek il-kuraġġ."

Ommha tistqarr li baqgħet pożittiva għaliex temmen li din tgħin f'kollox u li llum tinsab tajba.

Omm Petra għaddiet minn kanċer tas-sider


Jekk tkun wieqaf fit-traffiku, anke għal aktar minn 25 minuta, xorta ma tistax tuża l-mowbajl.

"Huwa illegali li wieħed isuq karozza jew vettura oħra waqt li jżomm f'idejh jew juża mowbajl jew apparat simili li jinżamm fl-idejn waqt li l-vettura tkun miexja.

Dan għaliex il-persuna tkun qed tonqos milli toqgħod attenta u b'hekk tkun ta' periklu għas-sigurtà tagħha u ta' ħaddieħor," jgħidilna l-Avukat Dr Ramon Bonett Sladden.

U jekk tkun wieqaf fit-traffiku?

Dr Bonett Sladden jgħidilna li l-liġi ma tagħmilx eċċezzjoni għat-traffiku.

"Għalkemm il-liġi tispeċifika li l-kontravvenzjoni sseħħ meta l-vettura tkun miexja, wieħed jista' faċilment jgħid li jekk vettura tkun miexja f'nofs tat-triq iżda tkun imwaħħla fit-traffiku, din hija xorta miexja.

Li karozza tkun wieqfa f'nofs tat-triq hija l-eċċezzjoni u mhux in-norma," jgħidilna Dr Bonett Sladden.

Anke jekk tkun imwaħħal fit-traffiku u titfi l-karozza, xorta illegali li tuża l-mowbajl?

Iva illegali.

"Jekk wieħed jitfi l-karozza bil-konsegwenza li joħloq ostaklu għal vettura oħrajn,

jissogra li jekk jinqabad, jiġi akkuża li ħoloq ostaklu u jekk jinstab ħati, jeħel multa ta' €104.82.

Però wieħed jista' jirrispondi l-mowbajl

jew bil-

," jispejga Dr Bonett Sladden.

Jekk persuna tinqabad tuża l-mowbajl waqt li tkun qed issuq, għandek tliet għażliet.

"Għandu l-għażla li jħallas €100 minnufih jew li jidher quddiem il-Kummissjarju għall-Ġustizzja fit-tribunal tar-reġjun jew jikteb lil-Bord tal-Petizzjonijiet.

Jekk il-Bord u l-Kummissjarju jara li l-persuna kienet qed tuża l-mowbajl għal raġuni ġusta, jilliberawha," jgħidilna l-Avukat.

Dwar dan, Glenn Muscat jistqarr hekk: "Irreleventi hux fit-traffiku jew le.

Jekk il-karozza hija sstartjata u qiegħda fit-triq u kull ċertu ħin timxi, m'għandekx tuża l-mowbajl.

Jintuża biss jekk titfa' mal-ġenb.

Għalija kull min joqgħod jitfa' r-ritratti li qiegħed fit-traffiku, kif iddejjaq imwaħħal u jitfa' r-ritratti minn wara l-isteering tas-sewwieqa għandhom jiġu mħarrka!

Inkella m'aħna se nitgħallmu qatt u l-problema tal-użu tal-mowbajl se tibqa' tiggrava iktar minn kemm diġà qiegħda gravi.

Hemm ħafna

tajbin fuq ir-radju filgħodu.

Jiena jżommuli kumpanija tajba."

Min-naħa l-oħra, Joe Aquilina qal hekk: "Naħseb li jekk wieħed ikun imwaħħal fit-traffiku u jwieġeb jew jagħmel telefonata dak il-ħin, m'għandu qatt jingħata ċitazzjoni.

Karozza wieqfa jew miexja bil-mod ħafna qatt mhi se tkun ta' periklu għal terzi persuni."

Inti x'taħseb?

Jekk tkun wieqaf fit-traffic tista' tuża l-mowbajl? Iwieġeb l-avukat